# **DECIZIA ETAPEI DE ÎNCADRARE**

## Nr. din 16.10.2018

Ca urmare a solicitării de emitere a acordului de mediu adresate de **NOMIRA FA S.R.L.** cu sediul în comuna Zetea, sat Sub Cetate, nr. 115, jud. Harghita, înregistrată la APM Harghita cu nr. 6422/B/28.08.2018, completată la nr. 6894/17.09.2018 și 7275/03.10.2018, în baza:

* + **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
  + **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **16.10.2018**, că proiectul **”Construire atelier de prelucrare a lemnului”,** propus a fi amplasat în comuna Zetea, sat Sub Cetate, FN, județul Harghita nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2. pct. 10 lit. a.;

b) Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2009

**1. Caracteristicile proiectului:**

a. Mărimea proiectului:

Prin proiect se propune a construi o unitate de prelucrare a lemnului pe o suprafață totală de 2627mp:

* Atelier de tâmplărie (hol, vestiar, duș, grup sanitar, birou,

uscătorie, centrală termică, depozit închis, depozit

deschis, zonă acoperită, atelier) 426.88mp

* Depozit de rumeguș 15,75mp
* Clădire pentru debitare bușteni 52,517mp

Clădirile vor avea regim de înălțime parter.

Capacitatea de prelucrare cca: 40mc bușteni/lună prelucrați.

Produsele finite: scări, stupi, produse de tâmplărie, produse artizanale care nu vor fi vopsite, tratate.

Atelierul va fi dotat cu următoarele utilaje: mașină de rindeluit 2 buc., ferăstrău circular 2 buc., circular, mașină de frezat 4 buc., mașină de șlefuit, ferăstrău panglică, ferăstrău circular.

Utilități:

* Apa potabilă va fi asigurată din rețeaua de apă potabilă al comunei.
* Apele uzate menajeră vor fi evacuate în bazin vidanjabil.
* Încălzirea va fi asigurată cu centrală termică proprie ce utilizează ca combustibil lemne de foc.
* Iluminatul spațiilor funcționale este asigurat în mod natural și cu instalație electrică.

b. Cumularea cu alte proiecte: - Nu este cazul.

c. Utilizarea resurselor naturale: *nisip, balast, pietriș și lemn*

d. Producţia de deşeuri:

În faza de construcție:

Deşeurile municipale amestecate vor fi transportate de către operatorul economic autorizat în zonă.

Deșeurile de ambalaje (15 01 01, 15 01 02 și 15 01 10\*), rezultate de la diferite material de construcții vor fi colectate selectiv și predate societăților autorizate pentru colectare.

În faza de funcționare:

Deșeurile de rumeguș 03 01 05 vor fi stocate in depozitul de rumeguș si valorificat prin societăți autorizate.

Deșeurile municipale amestecate – 20 03 01, vor fi colectate in europubele si preluate pe baza contractului de către societatea colectoare din localitate.

e. Emisii poluante, inclusiv zgomotul şi alte surse de disconfort:

*- emisii în aer:*

* *în fază de construire*

*- emisii de gaze de eşapament de la utilaje de construcție - aceste emisii vor fi doar temporare*

*- emisii de la manipularea materialelor de construcții*

*- zgomot: - generat de utilaje în fază de construire se vor resimţi pe perioade scurte de timp, execuţia lucrărilor se vor efectua numai în timpul zilei.*

* *în fază de funcționare:*

*- zgomotul generat de utilaje se va încadra sub valorile prevăzute de legislația în vigoare.*

*- emisii de la utilajele folosite, aceste emisii vor fi reduse se vor utiliza echipamente și utilaje moderne*

*- apele uzate menajere vor fi evacuate în bazin vidanjabil*

f. Riscul de accident, ţinându-se seama în special de substanţele şi de tehnologie utilizate: *- Nu se vor utiliza substanțe periculoase*

**2**. **Localizarea proiectului**:

2.1.utilizarea existentă a terenului:*- Terenul se află în intravilanul satului Sub Cetate, comuna Zetea și este cuprins în UTR-Ei-Unitate teritorială de activități economice cu caracter industrial (conform Certificatului de Urbanism nr. 5/03.02.2017 emis de Primăria Comunei Zetea).*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul.*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: Amplasamentul nu se află în zonă protejată.*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative.* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările*: amplasamentul proiectului se află la o distanţă de cca. 7,9km de limita sitului Natura 2000 “Depresiunea și Munții Ciucului”, ROSPA 0034.*

*g.* ariiîncarestandardeledecalitateamediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: Nu este cazul.*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă - o parte a intravilanul satului Sub Cetate, comuna Zetea*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontalieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: :- nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) La finalizarea investiţiei aveţi obligaţia de a solicita şi de a obţine autorizaţie de mediu, conform Ordinului MMDD nr.1798/2007.

e) Conform art. 49, alin. (3) și (4) din Ordinul MMP nr. 135/2010, privind aprobarea Metodologiei de aplicare a evaluării impactului asupra mediului pentru proiecte publice și private, la finalizarea lucrărilor, veți notifica autoritatea competentă în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte integrantă din procesul verbal de recepție la terminarea lucrărilor.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**Întocmit**

**Ing. ABOS Judit**